Vincentas Dmachauskas

Vincentas Dmachauskas (, , Dmochovskis, 1805 m. ar 1807 m. Naharodavičiai, Zietelos rajonas, kt. duomenimis, Samiščiai, dab. Ašmenos rajonas – 1862 m. kovo 6 d. Vilnius) – Lietuvos tapytojas, scenografas, lietuvių romantinio peizažo pradininkas.

 Biografija 

1826–1829 m. Vilniaus universitete studijavo tapybą pas J. Rustemą ir skulptūrą pas K. Jelskį. Dalyvavo 1831 m. sukilime, jį nuslopinus emigravo į Prūsiją.

1837–1854 m. ir nuo 1858 m. gyveno Vilniuje. 1840 m. čia atidarė privačią tapybos mokyklą.

Sūnus Vladislovas Dmachauskas.

 Kūryba 
Nutapė istorinių paveikslų („Kryžiuočiai ruošiasi pulti Punios pilį“, 1837 m.), Trakų, Medininkų, Krėvos, Naugarduko, Galšios pilių griuvėsių vaizdų, Vilniaus apylinkių, Stakliškių, kitų įvairių vietovių peizažų („Neris ties Verkiais“, 1840 m., „Naharodavičių dvarelis“ 1843 m., „Smuklė prie Pinsko balų“, 1851 m., „Norviliškių vienuolynas“ -1860 m.), kaimo buities vaizdų („Naktigoniai pamiškėje“, 1854 m., „Žydų vestuvės“ -1860 m.).

Kūriniai gyvos kompozicijos; būdingas vaizdo idealizavimas, kruopštus peizažo elementų perteikimas, šešėliavimo efektai, ypač nakties peizažuose, suteikiantys didingumo, sukuriantys dramatišką nuotaiką.

Nutapė kompozicijų pagal A. Mickevičiaus poema „Ponas Tadas“ (1855–1859 m.), portretų, restauravo tapybos kūrinių, dekoravo interjerų (Verkių rūmų salono, Burbiškių dvaro, Viešpaties Jėzaus bažnyčios Vilniuje, Vilniaus arkikatedros Šv. Kazimiero koplyčios. 1850–1854 m. Vilniaus miesto teatrui sukūrė scenovaizdžių (S. Moniuško „Halka“, D. Rosinio „Italė Alžyre“), kurie stilistiškai artimi jo molbertinei tapybai.

Galerija

 Šaltiniai 

 Nuorodos 
 Kryžiuočiai puola Punios pilį (1837). Vilniaus paveikslų galerija 

Kategorija:Lietuvos dailininkai
Kategorija:1831 m. sukilėliai